rejauldu/bengali-wikipedia huggingface dataset:
আলবাপ () এক ধরনের বিবিমবাপ। এটি এক বা একাধিক ধরনের মাছের ডিম দিয়ে তৈরি করা হয়। সাধারণত উড়ুক্কু মাছের (চেইলোপোগোন এগু) ডিম ব্যবহৃত হয় এবং এটি গরম তুকবেঙ্গি (মাটির পাত্র) বা দলসোত (পাথরের পাত্র)-এ পরিবেশন করা হয়।   গ্যালারি     এছাড়াও দেখুন   হোয়ে-দোপবাপ   সূত্র     বহিঃসংযোগ  আলবাপের দোসান পেডিয়া এন্ট্রি (কোরীয় ভাষায়)  বিষয়শ্রেণী:কোরীয় ভাতের খাবার বিষয়শ্রেণী:মাছের ডিমের খাবার বিষয়শ্রেণী:কোরীয় সামুদ্রিক খাবার
চট্টগ্রাম-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৮১নং আসন।  সীমানা চট্টগ্রাম-৪ আসনটি চট্টগ্রাম জেলার সীতাকুন্ড উপজেলা এবং চট্টগ্রাম সিটি কর্পোরেশন ০৯ ও ১০ নং ওয়ার্ড নিয়ে গঠিত।  নির্বাচিত সাংসদ নির্বাচন  সদস্য  দল ১৯৭৩ নুরুল আলম চৌধুরী বাংলাদেশ আওয়ামী লীগ ১৯৭৯ জামাল উদ্দিন আহমেদ বাংলাদেশ জাতীয়তাবাদী দল ১৯৮৬ নুরুল আলম চৌধুরী জাতীয় পার্টি ১৯৮৮ মাজহারুল হক শাহ চৌধুরী জাতীয় সমাজতান্ত্রিক দল ১৯৯১সৈয়দ নজিবুল বশার মাইজভান্ডারী বাংলাদেশ আওয়ামী লীগ ফেব্রুয়ারি ১৯৯৬সৈয়দ নজিবুল বশার মাইজভান্ডারী স্বতন্ত্র জুন ১৯৯৬ রফিকুল আনোয়ার বাংলাদেশ আওয়ামী লীগ ২০০১ রফিকুল আনোয়ার বাংলাদেশ আওয়ামী লীগ ২০০৮  আনিসুল ইসলাম মাহমুদ জাতীয় পার্টি ২০১৪ দিদারুল আলম বাংলাদেশ আওয়ামী লীগ ২০১৮ দিদারুল আলম বাংলাদেশ আওয়ামী লীগ২০২৪এস এম আল মামুনবাংলাদেশ আওয়ামী লীগ   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে চট্টগ্রাম-৪  বিষয়শ্রেণী:চট্টগ্রাম জেলার জাতীয় সংসদীয় আসন
ধ্রুবমাতা মণ্ডল বা অ্যান্ড্রোমিডা (; আইপিএ: /ænˈdrɒmədə/;  = পুরুষ জাতির অভিভাবক) আধুনিক ৮৮টি তারামণ্ডলের একটি। গ্রিক পুরাণের জনপ্রিয় চরিত্র রাজকুমারী অ্যান্ড্রোমিডার নামানুসারে এর ইংরেজি নামকরণ করা হয়েছে। উত্তর আকাশে পক্ষীরাজ মণ্ডলের নিকটে এই তারামণ্ডলটি অবস্থিত। অ্যানড্রোমিডা ছায়াপথ ধারণ করার জন্য এর গুরুত্ব সবচেয়ে বেশি। ইংরেজিতে একে মাঝে মাঝেই "দ্য চেইন্‌ড মেইডেন" তথা শৃঙ্খলিত রাজকুমারী বলা হয়ে থাকে।  এই তারামণ্ডলের সাথে সংশ্লিষ্ট তথা এর মধ্যে অবস্থিত চীনা তারামণ্ডলগুলো হচ্ছে উড়ন্ত সর্প (螣蛇), খ-গোলকীয় স্থিরত্ব (天廄), দেয়াল (壁), পা (奎), দক্ষিণাঞ্চলীয় সামরিক দরজা (南軍門) এবং স্বর্গের মহান সেনানায়ক (天大将軍)।   বৈশিষ্ট্য ও গড়ন  পেগাসাস বর্গের উত্তর-পূর্ব কোণে অবস্থিত তারাটির নাম উত্তর ভাদ্রপদ (Alpheratz Sirrah) যা এই তারামণ্ডলের প্রথম তারা। এই মণ্ডলকে চিনতে হলে তাই প্রথমে পেগাসাস বর্গকে চিনতে হবে। উত্তর ভাদ্রপদের সাথে উত্তর-পূর্ব দিকে একই সরলরেখায় আরও তিনটি অপেক্ষাকৃত উজ্জ্বল তারা দেখা যায়। এই চারটি তারার মাধ্যমে কল্পিত সরলরেখাই অ্যান্ড্রোমিডার শরীর। এই তারা চারটির প্রথমটি অ্যানড্রোমিডার মাথা এবং দ্বিতীয় তারাটি তার বক্ষ। দ্বিতীয় তারাটির নাম ডেল্টা-অ্যানড্রোমিডি যার দক্ষিণে এপসাইলন-অ্যান্ড্রোমিডি তারাটি অবস্থিত। এই রেখা থেকে উত্তর ও দক্ষিণ দিকে কয়েকটি তারা এক সারিতে দেখা যায় যার মাধ্যমে রাজকুমারীর হাত গঠিত হয়। হাতের শেষ প্রান্তের ছোট ছোট তারাগুলো শিকল গঠন করে যা দিয়ে তাকে বেঁধে রাখা হয়েছে। সরলরেখার তৃতীয় তারাটির নাম মচ্ছ (বিটা-অ্যানড্রোমিডি, মিরাখ) যা অ্যানড্রোমিডার উত্তর মেরু এবং শরীর গঠনকারী একটি তারা। এই তারা থেকে উত্তর দিকের দ্বিতীয় তারাটির পাশেই বিখ্যাত কুণ্ডলাকার ছায়াপথ এম ৩১ অবস্থিত যাকে নীহারিকা রাণী বা স্তবক রাণী বলা হয়। সরলরেখায় অবস্থিত শেষ তারাটির নাম সুনীতি (গামা-অ্যানড্রোমিডি, Almach)। উল্লেখ্য এই মণ্ডলে অবস্থিত এপসাইলন-অ্যানড্রোমিডি নামক তারাটি প্রতি সেকেন্ডে ৫১.৫ মাইল বেগে সূর্যের দিকে এগিয়ে আসছে। আকাশ পরিষ্কার থাকলে এই মণ্ডলের এম৩১ ছায়াপথকে খালি চোখে এক টুকরো পেঁজা তুলার মত দেখায়। thumb|border|400px|right|M31, the Great Galaxy in Andromeda  আরও দেখুন   ধ্রুবমাতা মণ্ডলের তারাসমূহের তালিকা   তথ্যসূত্র    বহিঃসংযোগ    The Deep Photographic Guide to the Constellations: Andromeda  Star Tales – Andromeda  Andromeda Constellation at Constellation Guide    বিষয়শ্রেণী:তারামণ্ডল বিষয়শ্রেণী:টলেমির তালিকাভুক্ত তারামণ্ডল বিষয়শ্রেণী:উত্তরাঞ্চলের তারামণ্ডল বিষয়শ্রেণী:টলেমি কর্তৃক তালিকাভুক্ত তারামণ্ডল
ডেভিড ডিরিঙ্গার (১৬ জুন ১৯০০ - ১৩ ফেব্রুয়ারি ১৯৭৫) একজন ব্রিটিশ ভাষাবিজ্ঞানী, প্রত্নবিদ ও লেখক ছিলেন। তিনি লিখন পদ্ধতি-র ওপর বহু জনপ্রিয় বই লিখেছেন।  জীবনী ডিরিঞ্জার ১৯০০ সালের ১৬ই জুন তৎকালীন অস্ট্রিয়ার অংশ ত্‌লুমাচে (বর্তমান ইউক্রেন) জন্মগ্রহণ করেন।HO 396 WW2 Internees (Aliens) Index Cards 1939-1947, The National Archives, Kew, London, England. তার পিতা ইয়াকব মুনৎজার ও মাতা মির্ল ডিরিঞ্জার। তিনি উচ্চ বিদ্যালয় পর্যন্ত তলুমাচে ছিলেন, কিন্তু পরে জীবিকার তাগিদে ইতালি চলে যান। ১৯২৭ সালে তিনি ফ্লোরেন্স বিশ্ববিদ্যালয় থেকে সাহিত্যে ডক্টরেট ডিগ্রি অর্জন করেন। এরপর ১৯২৯ সালে তিনি প্রাচীন ইতিহাসে ডিপ্লোমা অর্জন করেন। ১৯৩১ থেকে ১৯৩৩ সাল পর্যন্ত তিনি ফ্লোরেন্সে অধ্যাপক হিসেবে নিয়োজিত ছিলেন। তার প্রথম আগ্রহের বিষয় ছিল এট্রুস্কানদের সংস্কৃতি। ১৯৩০ থেকে ১৯৩৯ সালে তিনি টাস্কানিতে খনন কার্য চালান।  ডিরিঞ্জার কেমব্রিজের এমিরিটাস অধ্যাপক থাকাকালীন ১৯৭৫ সালের ১৩ই ফেব্রুয়ারি ইংল্যান্ডের কেমব্রিজে মৃত্যুবরণ করেন। মৃত্যুকালে তার স্ত্রী এলেনা (চেচ্চিনি) ও কন্যা কেদমা বেঁচে ছিলেন।England & Wales, National Probate Calendar (Index of Wills and Administrations), 1858-1995   প্রকাশিত গ্রন্থাবলি   The Alphabet: A Key to the History of Mankind;   History of the Alphabet, 1977;   The Book Before Printing: Ancient, Medieval and Oriental;   The Alphabet,   The Illuminated Book;   তথ্যসূত্র  বিষয়শ্রেণী:১৯০০-এ জন্ম বিষয়শ্রেণী:১৯৭৫-এ মৃত্যু বিষয়শ্রেণী:২০শ শতাব্দীর ইংরেজ ইতিহাসবিদ বিষয়শ্রেণী:২০শ শতাব্দীর ইংরেজ লেখক বিষয়শ্রেণী:২০শ শতাব্দীর ভাষাবিজ্ঞানী বিষয়শ্রেণী:পোলীয় ইহুদি বংশোদ্ভূত ব্রিটিশ ব্যক্তি বিষয়শ্রেণী:হিব্রু ভাষাবিজ্ঞানী বিষয়শ্রেণী:ব্রিটিশ ভাষাবিজ্ঞানী বিষয়শ্রেণী:ইংরেজ অ-কল্পকাহিনী লেখক
শাহী ইদগাহ মসজিদ (পাঞ্জাবি ও উর্দু: ) হলো পাকিস্তানের পাঞ্জাব প্রদেশের দক্ষিণাঞ্চলের মুলতান শহরের একটি মসজিদ। মসজিদটি মুঘল আমলে অষ্টাদশ শতকের শুরুর দিকে নির্মিত হয়েছিল।   অবস্থান  শাহী ইদগাহ মসজিদ মুলতানের উত্তর-পূর্বাঞ্চলের পুরনো শহরে অবস্থিত। মুলতান–লাহোর মহাসড়ক মসজিদটির পাশ দিয়ে চলে গিয়েছে। ২০শ শতকের সুফি সাধক আহমদ সাঈদ কাজেমীর মাজার মসজিদটির অতি নিকটে অবস্থিত।   ইতিহাস   প্রতিষ্ঠা  মুঘল সম্রাট মুহাম্মদ শাহের শাসনামলে ১৭৩৫ সালে মসজিদটি প্রতিষ্ঠিত হয়। মুলতানের তৎকালীন মুঘল সুবেদার নওয়াব আবদুল সামাদ খান মসজিদটি প্রতিষ্ঠা করেন।   শিখ শাসন  পাঞ্জাবে শিখ শাসনামলে শিখদের হাতে মুলতানের পতনের পর তারা মসজিদটিকে অস্ত্রশালায় পরিণত করে এবং এখানে গোলা-বারুদ মজুদ করা হয়। ১৮৪৮ সালে শিখেরা প্রায় ২,০০০ সৈন্য নিয়ে এই মসজিদ ঘিরে ফেলে এবং দুই ব্রিটিশ গুপ্তচরকে হত্যা করে। এই ঘটনার প্রেক্ষিতে সময় পরিক্রমায় ব্রিটিশরা মুলতান অবরোধ করে এবং একসময় শিখ সাম্রাজ্যের পতন ঘটে। মুলতান অবরোধের সময় সংঘর্ষকালে ব্রিটিশদের গোলার আঘাতে মসজিদে মজুদ করা প্রায় ৪০,০০০ পাউন্ড বারুদ বিস্ফোরিত হয়। বিস্ফোরণে মসজিদের একাংশ ক্ষতিগ্রস্ত হয়।   ব্রিটিশ শাসন  মুলতানে ব্রিটিশ শাসনের শুরুর দিকে মসজিদটি প্রশাসনের বিচারালয় হিসেবে ব্যবহৃত হতে থাকে। ডেপুটি কমিশনার এইচ.সি. কুকসনের সময়ে ১৮৯১ সালে মসজিদটি সংস্কার করা হয় এবং পুনরায় মুসলিমদের ধর্মীয় প্রার্থনার কাজে ব্যবহৃত হতে থাকে।   আধুনিক যুগ  পাকিস্তানের স্বাধীনতার পর আরও মুসল্লির নামাজের জায়গা ধারণের সুবিধার জন্য মসজিদটিকে আরও বর্ধিত করা হয়।   স্থাপত্য  মসজিদটি একটি বিশাল প্রাঙ্গণ ও নামাজের ঘরসহ বিশাল এলাকা নিয়ে অবস্থিত। মূল মসজিদ দৈর্ঘ্যে প্রায় ২৪০ ফুট ও প্রস্থে প্রায় ৫৪ ফুট জায়গা নিয়ে অবস্থিত। মসজিদের ছাদে মোট সাতটি গম্বুজ রয়েছে।  মসজিদের বহির্ভাগের দেয়াল মুলতানি রীতির চকচকে নীল টালি দিয়ে সজ্জিত। অন্যদিকে এর অন্তর্ভাগের দেয়াল জটিল কারুকাজে মণ্ডিত মোজাইক পাথর দিয়ে সজ্জিত।   আরও দেখুন   পাকিস্তানে ইসলাম   তথ্যসূত্র   বিষয়শ্রেণী:১৮শ শতাব্দীর মসজিদ বিষয়শ্রেণী:১৭৩৫-এ এশিয়ায় প্রতিষ্ঠিত বিষয়শ্রেণী:মুলতানের মসজিদ বিষয়শ্রেণী:মুঘল মসজিদ
গড়ইখালী ইউনিয়ন বাংলাদেশের খুলনা জেলার  পাইকগাছা উপজেলার অন্তর্গত একটি ইউনিয়ন। অবস্থান ও আয়তন গড়ইখালি ইউনিয়নের আয়তন ১৪ বর্গকিলোমিটার। এখানে ৬ টি মৌজা আছে। এই ইউনিয়নের উত্তরে মিনহাজ নদী, পূর্বে শিবসা নদী, পশ্চিমে কাঁঠালতলা ও হাতিয়ারডাঙ্গা, দক্ষিণে গাংরখি ও শালুকখালী অবস্থিত।  নদনদী   মিনহাজ নদী,   শিবসা নদী  শালুকখালির খাল  হড্ডার খাল  শিক্ষাপ্রতিষ্ঠান   শহীদ আয়ূব ও মূছা মেমোরিয়াল ডিগ্রি কলেজ  গড়ইখালী আলমশাহী ইনিষ্টিটিউট  বগুলার চক এ.কে.পি.কে.এম.এম মাধ্যমিক বিদ্যালয়  বাইনবাড়িয়া মাধ্যমিক বিদ্যালয়  ফকিরাবাদ শান্তা আলহাজ্ব মোঃ নুরুল হক মাদ্রাসা  গড়ইখালী আলমশাহী সঃ প্রাঃ বিদ্যালয়  বি,কে,এ,এস,এম,ইনিষ্টিটিউট  কুমখালী মাধ্যমিক বিদ্যালয়   তথ্যসূত্র   বিষয়শ্রেণী:পাইকগাছা উপজেলার ইউনিয়ন
শিলাইদহ রবীন্দ্র কুঠিবাড়ি সংক্ষেপে শিলাইদহ কুঠিবাড়ি বাংলাদেশের কুষ্টিয়া জেলার একটি অন্যতম পর্যটকস্থল। এটি কুষ্টিয়া জেলার কুমারখালী উপজেলার পদ্মার তীরে অবস্থিত কুষ্টিয়া শহর থেকে সাত কিলোমিটার মাইল উত্তরে অবস্থিত। এটি  বিভিন্ন বাগান ও পুকুরসহকারে প্রায় ১১ একর এলাকা জুড়ে বিস্তৃত। সম্পূর্ণ কুঠিবাড়িটি বেষ্টনী প্রাচীর দিয়ে ঘেরা। কুঠিবাড়িতে ছোট-বড় মিলিয়ে মোট ১৫টি কক্ষ রয়েছে। বর্তমানে শিলাইদহ কুঠিবাড়ি সংরক্ষিত একটি জাতীয় ইমারত। সরকারি উদ্যোগে এখানে ‘ঠাকুর স্মৃতি জাদুঘর’ প্রতিষ্ঠিত হয়েছে।   ইতিহাস  ১৮০৭ সালে রামলোচন ঠাকুরের উইলসূত্রে রবীন্দ্রনাথের পিতামহ দ্বারকানাথ ঠাকুর এ জমিদারির মালিক হন। রবীন্দ্রনাথ জমিদারি দেখাশোনার দায়িত্ব নিয়ে প্রথম শিলাইদহে আসেন ১৮৮৯ সালের নভেম্বর মাসে।  জমিদারির দেখাশোনা করতে  রবীন্দ্রনাথ ঠাকুর কৈশোরে এবং তার পরবর্তীকালেও মাঝে মাঝে এখানে আসতেন এবং এই কুঠিবাড়িতেই থাকতেন। তবে পরবর্তীকালে বন্যার সময় পদ্মার ভাঙ্গনে পুরানো কুঠিবাড়ির নিকটবর্তী এলাকা পর্যন্ত বিলীন হওয়ার আশঙ্কা দেখা দিলে এই পুরানো কুঠিবাড়িটি ভেঙ্গে ফেলা হয় এবং পুরানো ভবন সামগ্রী দিয়েই নতুন কুঠিবাড়িটি নির্মাণ করা হয়। ১৮৯১ থেকে ১৯০১ সালের মধ্যে একদশকেরও বেশি সময় রবীন্দ্রনাথ অনিয়মিত বিরতিতে এখানে অবস্থান করেছেন।   বর্ণনা  শিলাইদহ কুঠিবাড়ি আম, কাঁঠাল ও অন্যান্য চিরসবুজ বৃক্ষের বাগান, একটি পুষ্পোদ্যান এবং দুটি পুকুরসহ প্রায় ১১ একর মনোরম এলাকা জুড়ে বিস্তৃত। শিলাইদহে রয়েছে গ্রামীণ পরিবেশ আর মনোমুগ্ধকর প্রাকৃতিক সৌন্দর্য। কুঠিবাড়ি ভবনটি একটি বেষ্টনী প্রাচীর দিয়ে ঘেরা। দক্ষিণ দিকে অবস্থিত একটি সাধারণ অথচ আকর্ষণীয় প্রবেশ তোরণ পেরিয়ে এতে প্রবেশ করা যায়। নিচতলা ও দোতলায় বিশাল কেন্দ্রীয় হলকক্ষসহ এতে বিভিন্ন আকারের মোট ১৫টি কক্ষ রয়েছে। নিচতলা ও দোতলার উন্মুক্ত ব্যালকনিগুলি রানীগঞ্জ টালি দিয়ে তৈরি ঢালু ছাদ দ্বারা আংশিক আচ্ছাদিত। নিচতলার উপরের মধ্যবর্তী অংশে রয়েছে ত্রিকোণ প্রান্ত বিশিষ্ট একটি ঢালু ছাদ। দোতলার ওপরের পিরামিড আকৃতির ছাদ ভবনটিকে আরও বৈচিত্র্য এনে দিয়েছে।   চিত্রশালা    আরও দেখুন    শিলাইদহ  শিলাইদহ কাছারি বাড়ি  কাঙাল হরিনাথ স্মৃতি জাদুঘর  লালন শাহের মাজার   তথ্যসূত্র    বহিঃসংযোগ    বাংলাপিডিয়ায় শিলাইদহ কুঠিবাড়ি  কালের কণ্ঠ পত্রিকায় শিলাইদহ কুঠিবাড়ি  বিষয়শ্রেণী:শিলাইদহ বিষয়শ্রেণী:কুষ্টিয়া জেলার পুরাতাত্ত্বিক স্থাপনা বিষয়শ্রেণী:কুষ্টিয়া জেলার দর্শনীয় স্থান বিষয়শ্রেণী:কুষ্টিয়া জেলার জাদুঘর বিষয়শ্রেণী:রবীন্দ্রনাথ ঠাকুরের নামাঙ্কিত স্মারক বিষয়শ্রেণী:কুষ্টিয়া জেলার প্রত্নতাত্ত্বিক স্থাপনা বিষয়শ্রেণী:কুমারখালী উপজেলা বিষয়শ্রেণী:বাংলাদেশের দর্শনীয় স্থান
মনোজদের অদ্ভুত বাড়ি হল ২০১৮ সালে মুক্তিপ্রাপ্ত একটি বাংলা কমেডি ড্রামা চলচ্চিত্র। শীর্ষেন্দু মুখোপাধ্যায় রচিত একই নামের একটি উপন্যাস অবলম্বনে নির্মিত এই ছবিটি পরিচালনা করেন অনিন্দ্য চট্টোপাধ্যায় ছবিতে মুখ্য ভূমিকায় অভিনয় করেন সৌমিত্র চট্টোপাধ্যায়, সন্ধ্যা রায় ও আবীর চট্টোপাধ্যায়। ২০১৮ সালের ১২ অক্টোবর উইন্ডোজ প্রোডাকশন হাউজের ব্যানারে ছবিটি মুক্তিলাভ করে।  প্লট হরিণগড়ের রাজা গোবিন্দনারায়ণ (সৌমিত্র চট্টোপাধ্যায়) ও রানিমার (সন্ধ্যা রায়) একমাত্র সন্তান কন্দর্পনারায়ণ (আবীর চট্টোপাধ্যায়) বহু বছর হল নিরুদ্দেশ। ছেলেবেলায় একটি ডাকাতের দল তাকে অপহরণ করেছিল। গোয়েন্দা বরদাচরণ (ব্রাত্য বসু) তার খোঁজ চালাচ্ছেন। গোবিন্দনারায়ণের প্রতিবেশী মনোজ (সোহম মৈত্র) এক অদ্ভুত একান্নবর্তী পরিবারের কনিষ্ঠতম সদস্য। সেই পরিবারের অন্যান্য মজাদার চরিত্র সংগীত শিক্ষক গণেশ ঘোষাল, কুলপুরোহিত সতীশ ভরদ্বাজ, শিক্ষক দুঃখহরণবাবু, পিসিমা (সোহাগ সেন), দাদা সরোজ (পূরব শীল আচার্য) ও ঝি কিরমিরিয়াকে নিয়ে নানা ঘটনার মধ্যে দিয়ে সে খুঁজে পায় কন্দর্পনারায়ণকে।  কলাকুশলী এই ছবিতে বিভিন্ন ভূমিকায় অভিনয় করেন:  সৌমিত্র চট্টোপাধ্যায় – রাজা গোবিন্দনারায়ণ  সন্ধ্যা রায় - রানিমা  আবীর চট্টোপাধ্যায় – রাজকুমার কন্দর্পনারায়ণ  ব্রাত্য বসু – গোয়েন্দা বরদাচরণ  রজতাভ দত্ত - ভজহরি  শিলাজিৎ মজুমদার – ডাকাত সর্দার  সোহাগ সেন - পিসিমা  অপরাজিতা আঢ্য - "লুচি" গানে বিশেষ উপস্থিতি  সোহম মৈত্র - মনোজ  পূরব শীল আচার্য্য - সরোজ  সংগীত   তথ্যসূত্র  বিষয়শ্রেণী:২০১৮-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা কমেডি চলচ্চিত্র বিষয়শ্রেণী:শীর্ষেন্দু মুখোপাধ্যায়ের সাহিত্যকর্ম অবলম্বনে নির্মিত চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় শিশুতোষ চলচ্চিত্র বিষয়শ্রেণী:ভারতীয় হাস্যরসাত্মক চলচ্চিত্র বিষয়শ্রেণী:উইনডোজ প্রোডাকশনের চলচ্চিত্র
এটা একটি অসম্পূর্ণ টেমপ্লেট। এই টেমপ্লেট সম্পর্কে সংক্ষিপ্ত বর্ণনা নিচে দেয়া হলো; পূর্ণ তথ্যের জন্যে অনুগ্রহ করে উইকিপিডিয়া:অসম্পূর্ণ দেখুন।  অসম্পূর্ণ নিবন্ধ কি? অসম্পূর্ণ নিবন্ধ হচ্ছে সেইসব নিবন্ধ যেখানে অল্পকিছু বাক্য থাকে যা দিয়ে বিষয়টির বিশ্বকোষীয় বর্ণনা পরিপূর্ণ হয় না।  কীভাবে একটি অসম্পূর্ণ নিবন্ধ সনাক্তকরণ করা হবে? যদি সম্ভব হয়, সর্বাধিক উপযুক্ত অসম্পূর্ণ টেমপ্লেট খুঁজে পেতে চেষ্টা করুন। একটি পূর্ন তালিকা উইকিপিডিয়া:উইকিপ্রকল্প অসম্পূর্ণ শ্রেণীবিভাজন/অসম্পূর্ণ-এর তালিকা পাতায় পাওয়া যেতে পারে।  যদি প্রয়োজন হয় একটি নিবন্ধে দুই বা ততোধিক অসম্পূর্ণ টেমপ্লেট ব্যবহার করা যেতে পারে। তবে কোন নিবন্ধে চারটির অধিক ব্যবহার করা অনুচিত।  একটি অসম্পূর্ণ টেমপ্লেট নিবন্ধের প্রায় শেষভাগে বহিঃসংযোগ এর পরে, অন্যান্য নেভিগেশন টেমপ্লেট ও বিষয়শ্রেণী ইত্যাদিরও পরে যুক্ত করুন। সাধারণত দুটি দ্বিতীয় বন্ধনীর মধ্যে টেমপ্লেটের নাম লিখলেই টেমপ্লেটটি যুক্ত হয়ে যায়। উদাহরণ {{অসম্পূর্ণ}}।  আরও তথ্য আরো তথ্য পাওয়া যেতে পারে: উইকিপিডিয়া:অসম্পূর্ণ উইকিপিডিয়া:উইকিপ্রকল্প অসম্পূর্ণ নিবন্ধ বিন্যাস  নতুন অসম্পূর্ণ টেমপ্লেট এবং বিষয়শ্রেণী (সমষ্টিগতভাবে "অসম্পূর্ণ প্রকৃতির") উইকিপিডিয়া:উইকিপ্রকল্প অসম্পূর্ণ শ্রেণীবিভাজন/প্রস্তাবনা পাতায় প্রস্তাব না করে তৈরি করা অনুচিত। এটি করার মাধ্যমে উইকিপিডিয়া জুড়ে সমস্ত ধরনের অসম্পূর্ণ গুলোর সঠিক সমন্বয় করা এবং নতুন অসম্পূর্ণ টেমপ্লেট ও বিষয়শ্রেণী তৈরির বদলে এর সম্ভাব্য বিকল্প অসম্পূর্ণ টেমপ্লেট ও বিষয়শ্রেণী নিরীক্ষা সম্ভব হয়।   আরও দেখুন   টেমপ্লেট:খালি অনুচ্ছেদ – একটি অসম্পূর্ণ অনুচ্ছেদ হিসাবে খালি অনুচ্ছেদকে চিহ্নিত করতে  টেমপ্লেট:অনুচ্ছেদ সম্প্রসারণ – অনুচ্ছেদসমূহ নির্বাচন করে অসম্পূর্ণ হিসাবে চিহ্নিত করতে  টেমপ্লেট:তথ্য অনুপস্থিত – তথ্য অনুপস্থিত বা অন্যান্য তথ্য চিহ্নিত করতে  উইকিপিডিয়া:বিষয়বস্তু মূল্যায়ন   বিষয়শ্রেণী:টেমপ্লেট নথি
মঙ্গল বুদ্ধ বা মণগল বুদ্ধ হলো ঊনত্রিশ বুদ্ধের মধ্যে ষষ্ঠ যিনি ঐতিহাসিক গৌতম বুদ্ধের পূর্ববর্তী বুদ্ধ ছিলেন।Horner, IB, ed. (1975). The minor anthologies of the Pali canon. Volume III: Buddhavaṁsa (Chronicle of Buddhas) and Cariyāpiṭaka (Basket of Conduct) এছাড়াও তিনি সারমণ্দ-কল্পের ষষ্ঠ বুদ্ধও ছিলেন।Maṅgala, https://www.palikanon.com  তিনি ৯০,০০০ বছর বেঁচে ছিলেন। তাঁর জীবদ্দশায় তিনি অনেক জীবকে মুক্ত করেছিলেন। তিনি তাঁর শিষ্যদের সাথে পরিনির্বাণ লাভ করেছিলেন। তাঁর শরীর ৮৮ হাত (১৩২ ফুট) লম্বা ছিলো এবং তাঁর স্তূপ ৩০ যোজন বা ২২৯.২ মাইল উঁচু ছিল।   তথ্যসূত্র   বিষয়শ্রেণী:বুদ্ধ
ইয়োরাম জাগ (, ; জন্ম: ১৫ মে ২০০৬) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁর হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।  ২০২২ সালে, জাগ ফ্রান্স অনূর্ধ্ব-১৭ দলের হয়ে ফ্রান্সের বয়সভিত্তিক পর্যায়ে অভিষেক করেছেন।  প্রারম্ভিক জীবন ইয়োরাম জাগ ২০০৬ সালের ১৫ই মে তারিখে ফ্রান্সের প্যারিসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল জাগ ফ্রান্স অনূর্ধ্ব-১৭, ফ্রান্স অনূর্ধ্ব-১৮ এবং ফ্রান্স অনূর্ধ্ব-১৯ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০২২ সালের ২৮শে সেপ্টেম্বর তারিখে তিনি ওয়েলস অনূর্ধ্ব-১৭ দলের বিরুদ্ধে ম্যাচে ফ্রান্স অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3929285  তথ্যসূত্র  বহিঃসংযোগ              বিষয়শ্রেণী:২০০৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:পারি সাঁ-জেরমাঁর ফুটবলার বিষয়শ্রেণী:লিগ ১-এর খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফ্রান্সের অনূর্ধ্ব-১৭ আন্তর্জাতিক ফুটবলার বিষয়শ্রেণী:ফ্রান্সের অনূর্ধ্ব-১৯ আন্তর্জাতিক ফুটবলার বিষয়শ্রেণী:পারি ফুটবল ক্লাবের খেলোয়াড় বিষয়শ্রেণী:প্যারিসের ফুটবলার বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফুটবল ফুলব্যাক বিষয়শ্রেণী:ফরাসি পুরুষ ফুটবলার
নেপাল সম্পর্কিত নিবন্ধের তালিকা সাধারণ নেপাল,  নেপালের ইতিহাস, নেপালের জাতীয় পতাকা, নেপালের জাতীয় সঙ্গীত, নেপালের রণসঙ্গীত, নেপালের ক্রীড়া সঙ্গীত, নেপালের সংবিধান, নেপালের সংবিধানের সংশোধনীসমূহ, নেপালের তত্ত্বাবধায়ক সরকার, নেপালের স্বাধীনতার ঘোষণাপত্র, নেপালের ভূগোল/ভূ-প্রকৃতি, নেপালের জলবায়ু, নেপালের নদ-নদী, নেপালের সংস্কৃতি, নেপালের জনসংখ্যার পরিসংখ্যান  শহর ও বন্দর  ভূগোল সাগর নদনদী  অর্থনীতি নেপালের অর্থনীতি  কৃষি  শিল্প  বিশুদ্ধ পানি  সরকার, আইনসভা ও বিচার  উইকিপ্রকল্প নেপাল টেমপ্লেট উইকিপ্রকল্প নেপাল টেমপ্লেট । এটি নিবন্ধের আলাপ পাতায় যুক্ত করুন।  en:Wikipedia:WikiProject Nepal
গুণ () হলো জৈন দর্শনে দ্রব্য বা পদার্থের গুণের জন্য একটি শব্দ। জৈন সৃষ্টিতত্ত্ব অনুসারে, মহাবিশ্ব দ্রব্য বা পদার্থ দ্বারা গঠিত, যেগুলি সংখ্যায় অসীম কিন্তু শ্রেণী অনুসারে ছয়টিতে পড়ে। সমস্ত পদার্থের এমন বৈশিষ্ট্য রয়েছে যা সমস্ত অংশে এবং সমস্ত শর্ত বিদ্যমান। বৈশিষ্ট্যগুলি পদার্থের মধ্যে থাকে। পদার্থের মতো একই স্থান দখল করার পাশাপাশি, বৈশিষ্ট্যগুলি কোনও ব্যতিক্রম ছাড়াই সর্বদা পদার্থে থাকে। প্রতিটি পদার্থের অনন্য বৈশিষ্ট্য রয়েছে যা অন্য ধরনের পদার্থ থেকে আলাদা করে।  গুণ (গুণাবলী) ও দ্রব্য (পদার্থ) এর ধারণাগুলি জৈন বিশ্বদর্শনকে বৌদ্ধ বিশ্বদর্শন থেকে আলাদা করে। জৈন বিশ্বদর্শন দাবি করে যে মহাবিশ্বের সমস্ত ঘটনার আসল কারণ হল সেই ঘটনার বৈশিষ্ট্যগত এবং মূল ভিত্তি যেখানে বৌদ্ধ বিশ্বদর্শন মহাবিশ্বের যে কোনও ঘটনার জন্য বৈশিষ্ট্যগত বা মূল ভিত্তির অস্তিত্বকে অস্বীকার করে।   প্রকার  যদিও সম্ভাব্য গুণের সংখ্যা অসীম, সেগুলিকে দুটি প্রকারে শ্রেণীবদ্ধ করা যেতে পারে: সামন্য-গুণ (সাধারণ/সাধারণ বৈশিষ্ট্য) এবং বিশেষ-গুণ (বিশেষ/নির্দিষ্ট বৈশিষ্ট্য)। সামন্য-গুণ, বা সাধারণ/সাধারণ গুণাবলী, সাধারণত সব পদার্থেই পাওয়া যায়। সাধারণ গুণাবলীর উদাহরণ হলো:  অস্তিত্ব – বিদ্যমানতা  বাস্তুত্ব – কার্যকারিতা  দ্রব্যত্ব – পরিবর্তনশীলতা  প্রমেয়ত্ব – জ্ঞাততা বা জ্ঞাততা  অগুরুলঘুত্ব – ব্যক্তিত্বের স্থিরতা  প্রদেশতত্ত্ব - আকৃতি গঠন বা ধারণ ক্ষমতা বিপরীতে, বিষেশ-গুণ, বা বিশেষ/নির্দিষ্ট গুণাবলী, সব ধরনের পদার্থে পাওয়া যায় না কিন্তু শুধুমাত্র তার নিজস্ব পদার্থে বিদ্যমান। নিম্নলিখিতগুলি প্রতিটি দ্রব্যের (পদার্থ) জন্য নির্দিষ্ট বৈশিষ্ট্যের উদাহরণ, যদিও সম্পূর্ণ তালিকা নয়:   জীব (আত্মা) – চেতনা, আচার, আনন্দ  পুদ্গল (বস্তু) – রঙ, গঠন, গন্ধ, স্বাদ  ধর্ম (গতির মাধ্যম) – গতি-কারণ  অধর্ম (বিশ্রামের মাধ্যম) – স্থিরতা-কারণ  আকাশ (স্থান) – বাসস্থান-কারণ  কাল (সময়) – কর্ম-কারণ   তথ্যসূত্র   বিষয়শ্রেণী:জৈন বিশ্বতত্ত্ব বিষয়শ্রেণী:জৈন দার্শনিক ধারণা
কাভি কাভি (, ) হচ্ছে ১৯৭৬ সালে মুক্তিপ্রাপ্ত একটি হিন্দি চলচ্চিত্র যেটি যশ চোপড়া পরিচালনা এবং প্রযোজনা করেছিলেন, এবং কাহিনী লিখেছিলেন তার স্ত্রী প্যামেলা চোপড়া। চলচ্চিত্রটিতে অভিনয় করেছিলেন অমিতাভ বচ্চন, রাখী, শশী কাপুর, ওয়াহিদা রহমান, ঋষি কাপুর, নীতু সিং এবং সিমি গাড়েওয়াল। শশী কাপুর এবং অমিতাভ বচ্চনকে নিয়ে যশ চোপড়া এর আগে দিওয়ার (১৯৭৫) চলচ্চিত্র পরিচালনা করেছিলেন। এই কাভি কাভি ছিলো অমিতাভ এবং শশীর একসঙ্গে দ্বিতীয় কাজ।  কাভি কাভি এর গানগুলো দারুণ জনপ্রিয়তা পেয়েছিলো, সঙ্গীত পরিচালক খৈয়াম শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার পেয়েছিলেন এবং শ্রেষ্ঠ গীতিকার বিভাগে ফিল্মফেয়ার পুরস্কার পেয়েছিলেন সাহির লুধিয়ানভি, কাভি কাভি মেরে দিল মে খায়াল আতা হে গানটির জন্য, এই একই গানটির জন্য মুকেশ শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার পেয়েছিলেন।Kabhi Kabhie Review  Planet Bollywood.  তথ্যসূত্র  বহিঃসংযোগ    যশ রাজ ফিল্মসের নিজস্ব ওয়েবসাইটে কাভি কাভি  বিষয়শ্রেণী:১৯৭৬-এর চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র বিষয়শ্রেণী:যশ চোপড়া পরিচালিত চলচ্চিত্র বিষয়শ্রেণী:জম্মু ও কাশ্মীরের পটভূমিতে চলচ্চিত্র বিষয়শ্রেণী:জম্মু ও কাশ্মীরে ধারণকৃত চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:যশ রাজ ফিল্মসের চলচ্চিত্র
অসি কুইয়ার আই ফর দ্য স্ট্রেইট গাই হলো একটি অস্ট্রেলিয়ান আপাতবাস্তব টেলিভিশন ধারাবাহিক যা মূল এবং অত্যন্ত জনপ্রিয় আমেরিকান ধারাবাহিক, কুইয়ার আই ফর দ্য স্ট্রেইট গাই-এর উপর ভিত্তি করে নির্মিত।  আমেরিকান সংস্করণের মতোই, এই অনুষ্ঠানটি এই প্রচলিত ধারণার উপর ভিত্তি করে তৈরি যে সমকামী পুরুষরা ফ্যাশন, স্টাইল, ব্যক্তিগত যত্ন, অভ্যন্তরীণ সাজসজ্জা এবং সংস্কৃতি বিষয়ক ক্ষেত্রে অধিক দক্ষ। প্রতিটি পর্বে, "ফ্যাব ফাইভ" নামে পরিচিত পাঁচজন সমকামী পুরুষের একটি দল সম্মিলিতভাবে একজন ব্যক্তির, সাধারণত একজন বিষমকামী পুরুষের সম্পূর্ণ মেকওভার করে। এর মধ্যে থাকে তার পোশাকের সংগ্রহ পরিবর্তন, তার ঘর পুনর্সজ্জিত করা  এবং ব্যক্তিগত যত্ন, জীবনধারা ও খাদ্য সম্পর্কে পরামর্শ দেওয়া।  ২০০৫ সালের অস্ট্রেলিয়ান রেটিং মৌসুমের প্রথম সপ্তাহে, ২০০৫ সালের ৯ই ফেব্রুয়ারী, বুধবার  নেটওয়ার্ক টেনে এই অনুষ্ঠানটির প্রিমিয়ার হয়, যার জাতীয় দর্শক সংখ্যা ছিল ৯০৩,২৫৪। দ্বিতীয় পর্বে দর্শক সংখ্যা ২০ শতাংশ কমে ৭,২৫,২৬৩ জনে নেমে আসার পর, গুজব শুরু হয় যে অনুষ্ঠানটি মূল সম্প্রচারের সময়, বুধবার  মিনিট থেকে সরিয়ে সোমবার  মিনিটে নিয়ে যাওয়া হবে। তবে, ২৩শে ফেব্রুয়ারি সম্প্রচারিত তৃতীয় পর্বের পর, নেটওয়ার্ক অনুষ্ঠানটি বন্ধ করে দেয়। বাকি তিনটি পর্ব বছরের শেষের দিকে "দ্য অসি কুইয়ার-এ-থন" শিরোনামের একটি ধারাবাহিক ম্যারাথনের অংশ হিসেবে প্রচারিত হয়েছিল।   অভিনেতা   রায়ান আন্দ্রিজিচ: খাদ্য, অ্যালকোহল এবং পানীয়, রান্না এবং খাবার তৈরির বিশেষজ্ঞ  উইল ফেনেল: চুল, সাজসজ্জা, ব্যক্তিগত স্বাস্থ্যবিধি এবং মেকআপ বিশেষজ্ঞ  ব্রেন্ডন ওং: অভ্যন্তরীণ সাজসজ্জা এবং গৃহ সংগঠনের বিশেষজ্ঞ  টাই হেনশকে: পোশাক, ফ্যাশন এবং ব্যক্তিগত স্টাইলিং বিশেষজ্ঞ  লিস্টন উইলিয়ামস: জনপ্রিয় সংস্কৃতি, সম্পর্ক এবং সামাজিক মিথস্ক্রিয়া বিশেষজ্ঞ আরও দেখুন  নেটওয়ার্ক টেন সম্প্রচারিত অনুষ্ঠানের তালিকা  অস্ট্রেলিয়ান টেলিভিশন ধারাবাহিকের তালিকা   তথ্যসূত্র   বিষয়শ্রেণী:টেলিভিশন ধারাবাহিক
গুঞ্জন সাক্সেনা: কারগিল গার্ল শরণ শর্মা পরিচালিত এবং ধর্ম প্রডাকশনস ও জি স্টুডিওর প্রযোজনা করা একটি ২০২০ সালের ভারতীয় হিন্দি ভাষার জীবনীসংক্রান্ত চলচ্চিত্র। এই চলচ্চিত্রে ভারতীয় বিমান বাহিনীর পাইলট গুঞ্জন সাক্সেনা হিসেবে জানহভি কাপুর(যুদ্ধক্ষেত্রে প্রথম ভারতীয় বিমান বাহিনীর মহিলা পাইলট হিসাবে),পঙ্কজ ত্রিপাঠি এবং অঙ্গদ বেদী সহকারী চরিত্রে অভিনয় করেছেন।  মূল চিত্রগ্ৰহণ ২০১৯ সালের ফেব্রুয়ারিতে শুরু হয়েছিল এবং অক্টোবরে শেষ হয়েছিল। করোনা মহামারীর কারণে, চলচ্চিত্রটি থিয়েটারে মুক্তি দেওয়া সম্ভব ছিল না যার কারণে নেটফ্লিক্সে মুক্তি দেওয়া হয়।এটি ২০২০ সালের ১২ই আগস্ট বিশ্বব্যাপী মুক্তি পায়।   কাহিনী  গল্পটি শুরু হয়েছিল ১৯৮৪ সালে যখন তরুণ গুঞ্জন সাক্সেনার তার বড় ভাই অঙ্কুমানের সাথে একটি ফ্লাইটে ভ্রমণ করে।এইসময় সে ককপিট ভ্রমণ করতে চায় কিন্তু অনুমতি না থাকায় তার ভাই নিষেধ করে,পরে একজন এয়ার হোস্টেস এর সহায়তায় গুঞ্জনকে ককপিটে নিয়ে যাওয়া হয়। এইসময় ককপিট দেখে সে দারুন উৎসাহিত হয় এবং তার মধ্যে পাইলট হওয়ার আকাঙ্ক্ষা ছড়িয়ে পড়ে।  লখনউ শহরে বড় হওয়া গুঞ্জনের ছোট থেকে ওড়ার স্বপ্ন। বাড়িতে মা আর দাদা তাতে আমল না দিলেও, গুঞ্জনের বাবা সেই স্বপ্নকে ডালপালা মেলার পূর্ণ সুযোগ দেন।এয়ারফোর্সে ঢোকার জন্য কঠোর পরিশ্রম করতে হয় গুঞ্জনকে। কিন্তু আসল লড়াই তার পরে। যেখানে পদে পদে তাঁকে মনে করিয়ে দেওয়া হতে থাকে, সে মেয়ে। লড়াইয়ের ময়দান তাঁর জন্য নয়। আর্মিতে যোগ দেওয়া দাদা পর্যন্ত বোনকে ‘গণ্ডি’ বুঝিয়ে দিতে থাকেন। এয়ারফোর্সের বেসে একদল ছেলের মাঝে একা গুঞ্জন যেন ভিনগ্রহের বাসিন্দা। যুদ্ধভূমিতে সহযোদ্ধাদের উদ্ধারের জন্য যখন তিনি যাচ্ছেন, তখনও তাঁকে বলা হচ্ছে, ‘ফিরে এসো, তোমার দ্বারা হবে না।’ কিন্তু যে একবার উড়তে শুরু করেছে, তাকে ফেরানো সহজ নয়। তিনি খাঁচা ভাঙবেন, তাঁর ইউনিফর্মে শৌর্য চক্র শোভা পাবে। এভাবেই কাহিনীটি এগিয়ে যায়...   অভিনয়ে   জানহভি কাপুর আইএএফ পাইলট হিসাবে গুঞ্জন সাক্সেনা  রিভা অরোরা তরুণ গুঞ্জন চরিত্রে  পঙ্কজ ত্রিপাঠি গুঞ্জনের বাবা অনুপ সাক্সেনা হিসাবে  অঙ্গদ বেদী গুঞ্জনের ভাই অঙ্কুমান সাক্সেনার চরিত্রে  তরুণ অঙ্কুমান চরিত্রে আরিয়ান অরোরা  আয়েশা রাজা মিশ্র কীর্তি সাক্সেনা গুঞ্জনের মা হিসাবে  মানব বিজ কমান্ডিং অফিসার হিসাবে গৌতম সিনহা  বিনীত কুমার সিংহ ফ্লাইট কমান্ডার অফিসার দিলীপ সিং হিসাবে  চন্দন কে আনন্দ প্রধান প্রশিক্ষক হিসাবে আশীষ আহুজা   গান    মুক্তি  ২০২০ সালের ১৩ই মার্চ ছবিটি থিয়েটারে মুক্তির কথা ছিল। তবে, করোনা মহামারীজনিত কারণে ২০২০ এর এপ্রিলে মুক্তিটি স্থগিত করা হয়েছিল। নেটফ্লিক্স পরে চলচ্চিত্রটি পরিবেশন দায়িত্ব পায় এবং ২০২০ সালের ১২ই আগস্ট নেটফ্লিক্সে ছবিটির প্রিমিয়ার হয়।   তথ্যসূত্র   বিষয়শ্রেণী:ভারতে নারী সম্পর্কে চলচ্চিত্র বিষয়শ্রেণী:২০২০-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:চলচ্চিত্রে ভারতীয় বিমানবাহিনী বিষয়শ্রেণী:লখনউয়ে ধারণকৃত চলচ্চিত্র বিষয়শ্রেণী:নেটফ্লিক্সের হিন্দি ভাষার মৌলিক চলচ্চিত্র বিষয়শ্রেণী:ভারত এবং পাকিস্তানের যুদ্ধ-বিগ্রহের পটভূমিতে নির্মিত চলচ্চিত্র বিষয়শ্রেণী:সত্য ঘটনা অবলম্বনে ভারতীয় চলচ্চিত্র বিষয়শ্রেণী:কোভিড-১৯ মহামারীর কারণে স্থগিত চলচ্চিত্র বিষয়শ্রেণী:কোভিড-১৯ মহামারীর কারণে প্রেক্ষাগৃহে মুক্তি না পাওয়া চলচ্চিত্র বিষয়শ্রেণী:ভারতীয় ডিরেক্ট টু ভিডিও চলচ্চিত্র বিষয়শ্রেণী:ভারতীয় জীবনীসংক্রান্ত নাট্য চলচ্চিত্র বিষয়শ্রেণী:কার্গিলের পটভূমিতে চলচ্চিত্র